Seferihisar-ı Çeşme mutasarrıfı Mustafa gayet-i şehr-i atiden iki ay tevkitle ref' ve yeri ba-işaret-i aliyye ve ba-ferman-ı ali saniye rütbesi i'tibarıyla muvakkiti olduğu kazasker-i esbak rüznamçesinde mukayyed sezavar-ı inayet-i şehriyari ve şayeste-i re'fet-i tacdari mevlana Toygarzade es-Seyyid Mehmed Ankara'dan da'ilerine ber-tevcih-i esbak ibka olunub sene-i atiyye Muharremü'l-haramı gurresinden ancak sekiz ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.